Gara zgjedhore dhe gratë amerikane sipërmarrëse
Pronaret e bizneseve të vogla po e ndjekin me vëmendje fushatën presidenciale
Nëse fushata zgjedhore presidenciale në Shtetet e Bashkuara, përfundon në një garë mes republikanit Donald Trump dhe demokrates Hillary Clinton, 60 për qind e grave amerikane të anketuara së fundmi në një sondazh të CNN-it, thanë se do të votonin për zonjën Clinton. Viti i fundit solli sfida për pronaren e dyqanit të akullores, Anne Segal. Ugando-amerikania dhe nënë e një vajze të vogël, përdori kursimet e familjes për të ngritur biznesin e saj pranë Uashingtonit. Margot Dorfman, drejtore ekzekutive e Dhomës së Tregëtisë së Grave Amerikane, thotë se vështirësitë e të qenurit biznesmene grua, reflektohen në statistika. Ndërsa gratë janë pronare të 36 për qind të të gjitha kompanive amerikane, ato sjellin vetëm 4 për qind të të gjitha të ardhurave vjetore në Shtetet e Bashkuara. Zonja Dorfman mendon se demokratja Hillary Clinton është kandidatja më e përshtatshme për t’u përballur me këtë sfidë dhe organizata e saj ka shprehur mbështetjen për të. Bukie Opanuga, që gjithashtu mbështet zonjën Clinton, e konsolidoi biznesin e saj të marketingut dixhital me qendër në Atlanta, duke përdorur karta krediti me interes të lartë. Në fushatën presidenciale, amerikano-nigeriania thotë se po i kushton shumë vëmendje çështjeve të grave në vendin e punës. Anne Segal ndërkohë po ndjek me vëmendje ekonominë ndërsa përpiqet që të nzjerrë fitime nga biznesi i saj. Megjithëse ka votuar për Barack Obamën, ajo thotë se është e zhgënjyer nga demokratët dhe tani po sheh në një drejtim tjetër. Pavarësisht se kë mbështesin, si Segal edhe Opanuga thonë se grate amerikane duhet të sigurohen që zëri i tyre duhet të dëgjohet kur të vijë nëntori.